CELEX: 32011R1087
Language: mt
Date: 2011-10-27 00:00:00
Title: Regolament ta’ Implimentazzjoni tal-Kummissjoni (UE) Nru 1087/2011 tas- 27 ta’ Ottubru 2011 li jemenda r-Regolament (UE) Nru 185/2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni fir-rigward tas-sistemi għall-individwazzjoni tal-esplożivi Test b’relevanza għaż-ŻEE

28.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 281/12
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1087/2011
   tas-27 ta’ Ottubru 2011
   li jemenda r-Regolament (UE) Nru 185/2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni fir-rigward tas-sistemi għall-individwazzjoni tal-esplożivi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b’mod partikolari l-Artikolu 4(3) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 185/2010 tal-4 ta’ Marzu 2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (2) jistabbilixxi dispożizzjoni dwar is-sistemi għall-individwazzjoni tal-esplożivi [explosive detection systems - EDS].
            
         
               (2)
            
            
               Il-metodi u t-teknoloġiji għall-individwazzjoni tal-esplożivi jiġu żviluppati biż-żmien. F’konformità mal-evoluzzjoni tat-theddida għall-avjazzjoni ċivili, mal-iżviluppi teknoġiċi u mal-esperjenzi kemm fil-livell tal-Unjoni kif ukoll fil-livell globali, il-Kummissjoni għandha tirrevedi d-dispożizzjonijiet tekniċi u operattivi relatati mas-sistemi għall-individwazzjoni tal-esplożivi.
            
         
               (3)
            
            
               Għaldaqstant, ir-Regolament (UE) Nru 185/2010 għandu jiġi emendat skont dan.
            
         
               (4)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat għas-Sigurtà tal-Avjazzjoni Ċivili mwaqqaf permezz tal-Artikolu 19(1) tar-Regolament (KE) Nru 300/2008,
            
         ADOTTAT DAN IR-REGOLAMENT,
   Artikolu 1
   L-Anness għar-Regolament (UE) Nru 185/2010 huwa emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta’ Ottubru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 97, 9.4.2008, p. 72.
   
      (2)  ĠU L 55, 5.3.2010, p. 1.
   
      ANNESS
      Fil-Kapitolu 12 tal-Anness II għar-Regolament (KE) Nru 185/2010, il-punt 12.4.2 jinbidel b’dan li ġej:
      
         “12.4.2.   Standards għall-EDS
         
         
                  
                     12.4.2.1.
                  
                  
                     Għandu jkun hemm tliet standards għas-sistemi EDS. Ir-rekwiżiti dettaljati dwar dawn l-istandards huma stipulati f’Deċiżjoni separata li ħadet il-Kummissjoni.
                  
               
                  
                     12.4.2.2.
                  
                  
                     L-EDS kollha għandhom jissodisfaw l-istandard 1.
                  
               
                  
                     12.4.2.3.
                  
                  
                     L-istandard 1 għandu jiskadi fl-1 ta’ Settembru 2012.
                  
               
                  
                     12.4.2.4.
                  
                  
                     L-awtorità xierqa tista’ tippermetti li EDS tal-istandard 1 installati bejn l-1 ta’ Jannar 2003 u l-1 ta’ Settembru 2006 jibqgħu jintużaw sa mhux aktar tard mill-1 ta’ Jannar 2014.
                  
               
                  
                     12.4.2.5.
                  
                  
                     L-istandard 2 għandu japplika għall-EDS kollha installati mill-1 ta’ Jannar 2007, sakemm, ma jkunx sar, qabel id-19 ta’ Ottubru 2006, kuntratt għall-installazzjoni ta’ EDS li jilħaq l-istandard 1.
                  
               
                  
                     12.4.2.6.
                  
                  
                     L-EDS kollha għandhom jilħqu l-istandard 2 sa mhux aktar tard mill-1 ta’ Settembru 2012, sakemm ma jkunx japplika l-punt 12.4.2.4.
                  
               
                  
                     12.4.2.7.
                  
                  
                     L-istandard 2 għandu jiskadi fl-1 ta’ Settembru 2020.
                  
               
                  
                     12.4.2.8.
                  
                  
                     L-awtorità xierqa tista’ tippermetti li l-EDS tal-istandard 2 installati bejn l-1 ta’ Jannar 2011 u l-1 ta’ Settembru 2014 jibqgħu jintużaw sa mhux aktar tard mill-1 ta’ Settembru 2022.
                  
               
                  
                     12.4.2.9.
                  
                  
                     Meta l-awtorità xierqa tagħti l-awtorizzazzjoni tagħha li tippermetti li l-EDS tal-istandard 2 jibqgħu jintużaw b’seħħ mill-1 ta’ Settembru 2020, din għandha tgħarraf lill-Kummissjoni.
                  
               
                  
                     12.4.2.10.
                  
                  
                     L-istandard 3 għandu japplika għall-EDS kollha installati b’seħħ mill-1 ta’ Settembru 2014.
                  
               
                  
                     12.4.2.11.
                  
                  
                     L-EDS kollha għandhom jilħqu l-istandard 3 sa mhux aktar tard mill-1 ta’ Settembru 2020, sakemm ma jkunx japplika l-punt 12.4.2.8.”